Kjetil Løset

Kjetil Løset (født 1972) er en norsk journalist og kommunikasjonsrådgiver som var ansatt i TV 2 i over 20 år. Han har siden 2020 hatt forskjellige lederstillinger i Fremskrittspartiets organisasjon.

Løset er utdannet journalist fra Høgskolen i Volda.

Han startet karrieren som reporter i lokalradioen Radio 3 på Gjøvik. Han var deretter ansatt Radio Nettverk i Stavanger (1992–1994) og Radio 1 (1994–1996). I 1998 ble han ansatt som journalist i TV 2. Han var under i hele sin tid i TV 2, en del av TV 2 Nyhetenes politiske avdeling i Oslo. Her arbeidet han spesielt med meningsmålinger og analyse. Fra 2009 til 2012 var han redaktør for TV 2s nisjenettsted Politisk.no, en nettavis han selv var initiativtaker til. Fra 2013 var han igjen politisk TV-reporter. Sammen med Terje Sørensen ledet han under valget i 2019 programmet Tallknuserne på TV 2 Nyhetskanalen. De to jobbet tett sammen med valg og har laget prognoser og analyser for kanalen både til valgene i USA, Storbritannia, Tyskland, Danmark, Sverige, folkeavstemningen om brexit og valget til Europaparlament.

I 2020 ble han ansatt som kommunikasjonssjef i Fremskrittspartiet og fra januar 2022 ble han medie- og analysesjef samme sted.

Han var styremedlem i Stortingets presselosje fra 2001 til 2018.

 Referanser 

 Eksterne lenker 
 Kjetil Løset på TV2.no 

Kategori:Norske journalister
Kategori:Norske TV-programledere
Kategori:Norske radioprogramledere
Kategori:Politiske kommunikasjonsarbeidere
Kategori:Norske kommunikasjonsfolk
Kategori:TV 2-journalister
Kategori:Programledere for TV 2
Kategori:Fremskrittspartiet
Kategori:Personer fra Gjøvik kommune